NaiveNeuron/SloPal huggingface dataset:
Číž, Miroslav, poslanec NR SR (2017-12-06):
Ja len veľmi krátko, pán kolega, lebo som v absolútnom úžase. Tá veta, že iba prokurátor a sudca môže povedať, že sa správate korupčne, že to tu poviete bez problémov po tom všetkom, čo tu robíte ako opozícia, celých, ja neviem, koľko je to hodín už ako dnes. Každé vystúpenie opozičného poslanca z vášho klubu končí kšeftami, neviem čím, bez akýchkoľvek dôkazov. Absolútne nerozlišujete podozrenie, že si vymyslíte osobne, že niečo, ale hovoríte o veciach ako úplne hotových a jasných. Ale potom, keď sa to dotýka vás, sa tam postavíte a v rozpore s tým všetkým začnete rozprávať to, čo rozprávate, pán kolega. Nevšímate si to? Ste akademicky vzdelaný človek, ako veď tie rozpory sú očividné. Veď tento spôsob politickej komunikácie je smiešny až. Tak teda naozaj ten ústavný princíp, páni kolegovia, tu je po tom všetkom, čo ste navyprávali, máme v čl. 19 ústavy: „Každý má právo na zachovanie ľudskej dôstojnosti, osobnej cti, dobrej povesti a ochranu mena. Každý má právo na ochranu pred neoprávneným zasahovaním do súkromného a rodinného života. Každý má právo na ochranu pred neoprávneným zhromažďovaním, zverejňovaním alebo iným zneužívaním údajov o svojej osobe.“ A nie je tu napísané, že na politika to neplatí, pán kolega. Hľadal som to v celej tej ústave. 90 % vystúpení, ktorých tu bolo, bezuzdné a surové osočovanie, bez akéhokoľvek etického ohľadu na to, na rodinu atď., veď o tom tu už bolo aj povedané hrozne veľa. Takže ten obrovský rozdiel medzi tým, čo je určené iným a čo je určené vám ako ľuďom, ten, preboha, je tak očividný, že to nerobte. Tá nevyhnutná univerzalizácia bude raz hodnota a platí pre všetkých, že rešpektujeme ústavu, aspoň principiálne. Nie v záujme politického zápasu robiť čokoľvek, stratiť akékoľvek hranice a ochotu aspoň trošku sa zamýšľať nad tým, že niektorí tí iní ľudia majú svoju dôstojnosť. A to celé, to paušálne obviňovanie zo zlodejstiev, bánd a neviem čoho celého, to je atmosféra marseillskej námorníckej krčmy, čo tu je 90 %... (Prerušenie vystúpenia časomerom.)
Kamenický, Ladislav, minister financií SR (2019-11-28):
Ďakujem. Vážený pán predsedajúci, vážení kolegovia, predkladám na rokovanie Národnej rady zákon, ktorým sa mení a dopĺňa zákon č. 384/2011 o osobitnom odvode vybraných finančných inštitúcií a o doplnení niektorých zákonov v znení neskorších predpisov. Prostriedky osobitného odvodu bánk sú štátnymi finančnými aktívami a sú účelovo určené na krytie nákladov spojených s riešením finančných kríz v bankovom sektore a na ochranu stability bankového sektora Slovenskej republiky. Je ich možné použiť aj na doplnenie zdrojov Fondu ochrany vkladov z dôvodu výplaty náhrad za nedostupné vklady. Súčasná sadzba osobitného odvodu je za príslušný kalendárny rok vo výške 0,2 % zo základu pre výpočet osobitného odvodu. Cieľom návrhu zákona je zabezpečiť, aby bankový sektor primerane prispieval k financovaniu nákladov na riešenie možných finančných kríz a aby sa tak odstránilo, odstránilo spoliehanie sa na finančné prostriedky daňovníkov. Za týmto účelom sa navrhuje úprava sadzby osobitného odvodu bánk na rok 2020 a na ďalšie kalendárne roky na úrovni 0,4 percenta. Zvýši sa tak finančná kapacita prostriedkov z osobitného odvodu, čím sa posilní finančná stabilita a schopnosť riešiť potencionálne krízové situácie. Prijatie navrhovaného zákona bude mať pozitívny vplyv na rozpočet verejnej správy. Návrh zákona bol predložený na vnútrokomunitárne pripomienkovanie Európskej centrálnej banky, navrhovaná účinnosť je od 1. januára 2020. Dovolím si vás týmto požiadať o prerokovanie návrhu zákona. Ďakujem pekne za pozornosť.
Šebej, František, poslanec NR SR (2014-03-18):
Kolegovia, konštatujem, že som, že sme dostali aj na stôl pred seba dva pozmeňovacie návrhy. Jeden predložil pán podpredseda Národnej rady Ján Figeľ a chce, aby sme na záver textu, tam, kde sa píše, že Slovenská republika považuje toto referendum za neplatné, na konci textu doplnili: „a tým aj celý proces za anexiu územia Ukrajiny“. Čiže by tá celá záverečná veta znela podľa tohto návrhu: „Slovenská republika považuje toto referendum za neplatné a tým aj celý proces za anexiu územia Ukrajiny.“ Ja sa k tomu prikláňam, ale budeme o tom hlasovať. Ten druhý návrh je návrh na doplnenie textu vyhlásenia a Jozef Mikloško v ňom navrhuje doplniť takúto vetu: „Podporuje...“ Teda Národná rada, hej? „Podporuje demokratické premeny a európske smerovanie Ukrajiny s ohľadom na suverénnu vôľu jej obyvateľov vyjadrenú vo voľbách.“ Ja to nepovažujem za niečo v zásade zlé, ale považujem to za redundantné. To je inou formou povedané inde v texte, ja sa k tomuto návrhu neprikláňam. No a dovoľte ešte, aby som stručne zhrnul celú debatu. Zaznelo tu veľa vecí a zaznelo tu aj veľa, odpustite, ale hrozných nezmyslov motivovaných všetkými možnými odpadkami, ktoré možno vyloviť na internete. Toto do normálnej zahraničnopolitickej debaty v Národnej rade Slovenskej republiky podľa mňa nepatrí, nebudem adresný, ale toto bol môj dojem. Inak v zásade som rád, že sa naprieč politickým spektrom v Národnej rade zhodneme vo všetkých zásadných veciach, a dúfam, že toto vyhlásenie prijmeme veľkou väčšinou parlamentu. Ďakujem pekne.
Kučerová, Viera, poslankyňa NR SR (2013-05-21):
Prosím, dajte hlasovať o návrhu zákona ako celku v znení schválených pozmeňujúcich a doplňujúcich návrhov, s odporúčaním gestorského výboru schváliť.
Paška, Pavol, predseda NR SR (2014-05-29):
Pán poslanec Lipšic. Pán poslanec, pán predseda výboru Huba.
Vetrák, Milan, poslanec NR SR (2022-10-07):
Ďakujem pekne za slovo. Ony sú to vlastne dva procedurálne návrhy, pretože jeden je na základe návrhu klubov OĽANO, SME RODINA a SaS, a to je návrh, aby sme tlač 1184, to je novela zákona o konkurze, je to môj poslanecký návrh, aby sme ho presunuli na ďalšiu riadnu schôdzu. Čiže to je prvý návrh na základe tých menovaných troch klubov. No a druhý, druhý procedurálny návrh, ten vychádza z toho, čo sa hovorilo na grémiu, kde síce nie všetci súhlasili, ale nakoniec tam padlo, padol taký záver, že tri kluby, a to SME RODINA, SMER a OĽANO, predložia tento procedurálny návrh, ja ho teda poviem. Jednak by sa mali presunúť tlače 1097, to sú registrované partnerstvá od SaS, 1160, to sú hazardné hry od, poslanecký návrh pána Čepčeka, a 1026, to je vládny návrh, daň z ropy. Tieto tri návrhy by sa mali presunúť na ďalšiu riadnu schôdzu parlamentu. A uznesenie k vierovyznaniu by sa zaradilo na úplný záver tejto schôdze s tým, že podľa toho, či by sa stihlo o tom hovoriť do piatej, alebo nestihlo, kedy má byť druhé hlasovanie, tak by sa to buď prerokovalo, alebo presunulo na ďalšiu riadnu schôdzu. Čiže na úplný záver, to je 1164, to je to uznesenie k vierovyznaniu. Tak to sú tie dva procedurálne návrhy. Ďakujem pekne.
Pleštinská, Zita, poslankyňa NR SR (2021-12-08):
Ďakujem, pán predseda. Keď som vás počúvala, pán kolega Mazurek, tak sa mi zdalo, že protiočkovacie nápady sú niečím novým a prevratným. Mne sa antivaxeri z duše protivia, ale to, že škodia predovšetkým sebe samým, pochopia, až keď ležia v nemocniciach pod dýchacími prístrojmi. Mnohí ľudia, ktorí ležia v nemocniciach a sú nezaočkovaní, by sa chceli zaočkovať, ale už je dávno neskoro. Pokiaľ máte však lepšie riešenia ako očkovanie, sem s ním. Ja vám navrhnem jedno riešenie. Keďže kapacity nemocníc nemáme neobmedzené, aby sme boli spravodliví, povieme, že v nemocniciach vyčleňuje 50 % covid lôžok pre očkovaných a 50 % covid lôžok pre neočkovaných. Keď sa naplnia, neočkovaného pacienta otočíme smerom domov a tú chrípôčku mu odporučíme riešiť ležaním v kruhu rodiny, liečiť bromhexínom, vodkou, ivermektínom a keď sa predávkuje ivermektínom, tak ho odvezieme na veterinu. Neboli by žiadne lockdowny kvôli preplneným nemocniciam neočkovanými, aj zamestnanci nemocníc by si mohli konečne oddýchnuť. Pán kolega Mazurek, nebuďte frajer v tejto sále a na facebooku, keď robíte mobilizáciu proti očkovaniu, ale priložte ruku k dielu a pomôžte na covidových oddeleniach v nemocniciach! (Potlesk.)
Danko, Andrej, predseda NR SR (2017-12-13):
Osem faktických. Uzatváram možnosť prihlásenia na vystúpenie pani poslankyne. Pán poslanec Vašečka.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme o návrhu zákona ako celku s odporúčaním gestorského výboru schváliť. (Hlasovanie.) Prítomných 148 poslancov, za 78, zdržalo sa 69, 1 nehlasoval. Konštatujem, že návrh zákona sme schválili. Budeme hlasovať v druhom čítaní o vládnom návrhu zákona o poskytovaní dotácií na spracovanie územnoplánovacej dokumentácie obcí , tlač 349. Spoločným spravodajcom je pán poslanec Marián Radošovský, nech sa páči, môžete uvádzať jednotlivé hlasovania.
Laurenčík, Milan, podpredseda NR SR (2021-05-27):
Prepáčte, pán poslanec. Pán minister, prosím, môžem vás upozorniť, chcem vás upozorniť, aby ste si nasadili rúško, sme na kamerách a vidia to ako zlý príklad naši spoluobčania. Ďakujem.
Jurinová, Erika, podpredsedníčka NR SR (2013-09-06):
Pán poslanec Štefanec, nech sa páči.
Bugár, Béla, podpredseda NR SR (2016-12-08):
Nech sa páči, prezentujme sa a hlasujme. (Hlasovanie.) Prítomných 119 poslancov, za 23, proti 37, zdržalo sa 52, 7 nehlasovali. Máte pravdu, skončili ste. Takže budeme teraz pokračovať, však povedal, budeme teraz pokračovať hlasovaním tiež v prvom čítaní o návrhu poslancov Kotlebu, Moru, Schlosára, Beluského a Uhríka na vydanie zákona, ktorým sa mení a dopĺňa zákon č. 79/2015 Z. z. o odpadoch, tlač 326. Prosím teraz pána poslanca Krupu, aby hlasovanie uviedol. Nech sa páči, máte slovo. (Hlasovanie o návrhu poslancov Národnej rady Slovenskej republiky Mariana Kotlebu, Jána Moru, Rastislava Schlosára, Martina Beluského a Milana Uhríka na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z. , tlač 326.)
Novotný, Viliam, poslanec NR SR (2012-09-25):
Ďakujem pekne všetkým pánom poslancom, ktorí na mňa reagovali. Pánovi poslancovi Danišovi ďakujem za veľmi vecné poznámky, ktoré k tomu povedal. Áno, tak by sme mali diskutovať potom o jednotlivých ustanoveniach v druhom čítaní, či budú slúžiť tomu účelu, ktorému sú napísané, alebo nebudú, len uvedomujem si dva základné faktory tohto návrhu zákona. Jednak, že predovšetkým má pôsobiť preventívne, teda má dať nástroj riešiť túto problematiku a vedieť ju riešiť. A druhá vec je, áno, súdy by boli ideálne, len problém je, že keď vám niekto postaví čiernu stavbu na vašom pozemku a súd bude o 6 rokov, kým sa tam konečne dopracujete, tak veľmi to nerieši ten aktuálny problém, ktorý zrejme máte. Medzitým máte zničené všetko, ešte aj vlastný život, takže trošku o tom je ten návrh zákona. Ďakujem veľmi pekne za podnet a pripomienku pána poslanca Fecka. Je to tak, ako sa píše v Knihe kníh, v Písme, že teda nedávajte ryby, ale naučte ich chytať ryby. Toto je podľa mňa riešenie, ktorého by sme sa mali držať, je staré niekoľko tisíc rokov, čiže je preverené časom. A ďakujem pekne aj za reakciu pána poslanca a pána starostu Bublavého. Nepamätám si na 9. február, skontrolujem to, samozrejme, to, čo ste povedali. Tak narýchlo som nevedel, a keď sa to stalo tak, žiaľ, niekedy tá politika preváži nad vecnou diskusiou. Chválapánubohu, že dneska je tu vecná diskusia. Ale to by som chcel zato povedať, že sme predkladali konkrétne návrhy zákonov týkajúce sa tejto problematiky aj v čase, keď bol ministrom práce, sociálnych vecí pán Kaník, aj pani Radičová, ale aj v minulom funkčnom období, keď bola premiérka pani Radičová. A ja si myslím, že bez samosprávy to neurobíme. My sme za samosprávu, my sme urobili fiškálnu decentralizáciu, my sme dali reálne peniaze samospráve, my sme urobili aktivačné práce a v tejto... (Prerušenie vystúpenia časomerom.)
Grendel, Gábor, podpredseda NR SR (2021-07-23):
V rozprave teraz vystúpi pán poslanec Schlosár a pripraví sa pán poslanec Kazda.
Fico, Robert, predseda vlády SR (2013-09-17):
Vážený pán predseda Národnej rady, vážené dámy a páni, vážení členovia vlády Slovenskej republiky, na úvod možno iba taká malá osobná poznámka, že pán Lipšic toto dlho trénoval pred zrkadlom podľa všetkého do rána. Ale buďte kľudný, pán poslanec, ja som si ráno výborne zašportoval a zabehal, ale tento štýl a tento tón neberiem. Je to vaše rozhodnutie, nastavili ste tón schôdze Národnej rady Slovenskej republiky štýlom, ktorý je pre mňa a pre členov mojej vlády a verím, že aj pre poslancov za SMER – SD neakceptovateľný. Neberieme tento tón. (Potlesk.) A dovoľte mi... (Trvanie potlesku.) A dovoľte mi, aby som bol teraz maximálne konštruktívny... (Ruch v sále. Prerušenie vystúpenia predsedajúcou.)
B. Bugár, podpredseda NR SR: (2006-04-19):
(Hlasovanie.) Prítomných 122, za 54, proti 6, zdržalo sa 60 poslancov, 2 nehlasovali. Druhý návrh sme neschválili. Nech sa páči. P. Kuljaček, poslanec: Teraz pristúpime k hlasovaniu o návrhu, pozmeňujúcom, pána poslanca Husára. Vzhľadom na to, že v spoločnej správe nebol schválený bod 25, nie je možné hlasovať o vašom návrhu, nakoľko je totožný. Už sa hlasovalo. Pán poslanec Varga...
Bugár, Béla, podpredseda NR SR (2017-10-18):
Vyhlasujem rozpravu o tomto bode programu za skončenú. Pani ministerka, chcete zaujať stanovisko k rozprave? Nie. Pán spravodajca? Nie. Áno?
T. Cabaj, podpredseda NR SR: (2009-09-09):
vládnom návrhu zákona o doprave na dráhach . Vládny návrh zákona je uvedený ako tlač 1151, návrh na jeho pridelenie na prerokovanie výborom je v rozhodnutí predsedu č. 1184. Pán minister, prosím, keby ste sa ujali slova, uviedli tento vládny návrh zákona.
Danko, Andrej, predseda NR SR (2016-12-08):
Ďakujem. Pani poslankyňa Vaľová.
M. Číž, podpredseda NR SR: (2008-04-10):
Teraz má právo položiť otázku pán poslanec Kovarčík.
Šimečka, Michal, podpredseda NR SR (2024-09-11):
Ďakujem veľmi pekne. Pán poslanec Kišš, nech sa páči.
Dostál, Ondrej, poslanec NR SR (2016-06-14):
Ďakujem. Netrúfam si povedať, či využitie inštitútu prípadu hodného osobitného zreteľa je úplne tou najlepšou cestou. Prípad hodný osobitného zreteľa je spôsob, akým sa v samosprávach predáva a prenajíma majetok, častokrát z dôvodov iba, že si samosprávy povedia, že toto je prípad hodný osobitného zreteľa, odhlasuje to nadpolovičná väčšina poslancov zastupiteľstva, vymyslí si k tomu nejaké dôvody a zrazu je to prípad hodný osobitného zreteľa. Nemyslím si, že je to zrovna cesta nejakej právnej istoty, o ktorú by sa dalo plne oprieť. Ďakujem.
Blaha, Ľuboš, podpredseda NR SR (2023-12-14):
Pán poslanec Tomáš Hellebrandt.
P. Paška, predseda NR SR: (2010-02-05):
Otváram rozpravu. Nemám písomnú prihlášku. Pýtam sa, či má niekto záujem vystúpiť v rozprave, prihlásiť sa ústne. Nie. Vyhlasujem rozpravu za skončenú a prerušujem rokovanie o tomto bode programu. Vážené kolegyne, kolegovia, pani poslankyňa Biró, ktorá navrhla zákon na vydanie zákona č. 270 o štátnom jazyku, ma požiadala o ospravedlnenie a preloženie programu, takže budeme pokračovať až budúci týždeň. Dohodneme sa budúci týždeň, kde zaradím bod pani poslankyne Biró. Budeme pokračovať návrhom pána poslanca Štefana Kužmu a poslanca Zoltána Horvátha na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti, je to tlač 1429. Pán poslanec Horváth uvedie za navrhovateľov návrh. (Rokovanie o návrhu poslancov Národnej rady Slovenskej republiky Štefana Kužmu a Zoltána Horvátha na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení zákonov v znení neskorších predpisov , tlač 1429.)
Blanár, Juraj, podpredseda NR SR (2022-12-02):
Do rozpravy sa hlási pán navrhovateľ Cmorej, nech sa páči.
K. Tóthová, poslankyňa: (2007-07-03):
Ale mňa zaráža tá vaša otázka, že z Oravy tá desaťčlenná rodina, s tým počtom detí, bude financovať bezplatné štúdium niekoho z Bratislavy, áno, bohatej rodiny. A čo keď tie peniaze práve od tej rodiny pôjdu na výstavbu školy alebo pôjdu ich dane na bezplatné štúdium denné základné alebo stredné, alebo pôjdu na výstavbu diaľnice, alebo, aj keď poviete, na bezplatné štúdium denného lekára, ktorý bude zase liečiť ich deti, a tie dane sa spätne vrátia? Prosím vás pekne, tieto vaše súvislosti postrádajú akúkoľvek logiku a reálnu prax a skúsenosť z praxe, čo vám nezazlievam, pretože skutočne tej praxe ste si užili menej. Ďakujem za pozornosť.
P. Paška, predseda NR SR: (2006-12-14):
O ospravedlnenie svojej neúčasti na dnešnom rokovacom dni písomne požiadali páni poslanci Michal Lukša a pán Vladimír Mečiar a z poobedňajšieho rokovania sa písomne ospravedlnil pán poslanec Martin Fedor. Ešte predtým, ako dám priestor pánovi poslancovi Bauerovi, aby uviedol návrh skupiny poslancov, chcem vás informovať o priebehu rokovania v dnešnom dni. Vzhľadom na to, že máme pred sebou posledné dva návrhy, ktoré budeme prerokúvať v prvom čítaní, a po ich prerokovaní by sme urobili úvody a predstavenia ku všetkým voľbám, ktoré potrebujeme ešte v rámci programu zrealizovať. Potom by sme, tak ako sme sa včera dohodli, predstavili a uviedli návrh uznesenia z vyhlásenia Národnej rady, tak ako to včera navrhla pani poslankyňa Laššáková. Odhlasovali by sme prerokované body zo včerajška a dva body, ktoré prerokujeme dnes, a urobíme, tak ako sme sa dohodli, prvé kolo tajnej voľby vo všetkých štyroch prípadoch. Potom prerušíme, obedňajšia prestávka a poobede o 14.00 hod. budeme pokračovať v programe otázkami a interpeláciami a po nich, tak ako sme sa dohodli, by sme pristúpili k opakovanej, ak bude potrebná, samozrejme, voľbe v jednotlivých typoch volieb. Potom by sme, samozrejme, schôdzu prerušili, pretože program, ktorý sme mali naplánovaný nadnes, bude prerokovaný a budeme pokračovať, tak ako sme sa dohodli, ráno o 9.00 hod. vystúpením pána komisára, európskeho komisára Janka Figeľa, ktorý bude hovoriť o legislatívnom pláne, a potom by sme ukončili poslednú tohtoročnú schôdzu. Takže, dámy a páni, budeme pokračovať. Dúfam, že je všeobecný súhlas na takéto riešenie. (Súhlasná reakcia pléna.) Ďakujem vám pekne. A teraz poprosím pána poslanca Rudolfa Bauera, aby uviedol návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , je to tlač 151. Návrh na pridelenie na prerokovanie vo výboroch máte v mojom rozhodnutí č. 144. Pán poslanec, nech sa páči. Pán poslanec, prepáčte, skúste, technici, dačo urobiť s tými mikrofónmi, lebo nepočuť pána poslanca Bauera.
Kuffa, Filip, poslanec NR SR (2023-05-10):
Ďakujem za slovo. Časť rozpravy som síce sledoval online, ale môžem povedať, že tri štvrtina vecí, čo sa tu predniesla, to sú proste hoaxy. Nevyznajú sa v tom ľudia, vyjadrujú sa k tomu a proste veľa vecí je takých, že v podstate raz-dva by sa dali vysvetliť a je len, tu si to každý vysvetľuje po svojom. Ale čo chcem povedať? Je pravda, že v tomto návrhu zákona sú prelomové veci, ktoré tu doposiaľ neboli, hej, neboli v pléne. A vidíme, našla sa tu nejaká zhoda, len každý musí ustúpiť, hej? Ja pokiaľ viem, SME RODINA, však počúval som to v rozprave, že sú nejaké veci a pripomienky, ktoré, ktoré keby sa odstránili, tak to takisto podporia. Čo je fakt, ja takisto komunikujem s poľnohospodármi a tak ďalej, s poľovníkmi, s vlastníkmi. Sú chyby v tom pozmeňováku, ktoré som aj ja tam nejaké veci pripomienkoval. Však proste sledoval som to celý čas, že čo tam ide. Dávali sme nejaké podnety a nezapracovali sa tam v dostatočnej miere. Podľa mňa ako taká rada predkladateľom aj kolegovi Feckovi, mali by ste podľa mňa hlasovanie presunúť na neskôr a šanca, aby to prešlo, je tá, aby vám minister prišiel otvoriť rozpravu a aby sa to upravilo, lebo myslím, že tam bol, bola tá otázka ešte toho procedurálneho návrhu, tak ten v podstate znemožní, znemožní ten zákon. Čiže ešte raz, ja vyzývam predkladateľov, keď chceme sa niekde posunúť, a naozaj sú tam dobré veci a prelomové veci, termínujte to hlasovanie na neskôr, nedávajte to hneď, však je to v kompetencii teraz pri druhom čítaní, a požiadajte niektorého z ministrov, nech príde otvoriť rozpravu a nech sa ešte, tie pozmeňováky nech sa doprecizujú, aby bolo naozaj možné ten zákon podporiť a aby bol v takom znení, že bude vyhovovať všetkým.
Grendel, Gábor, podpredseda NR SR (2022-12-01):
Dávam teraz slovo členke výboru pre financie a rozpočet pani poslankyni Anne Miernej, aby informovala Národnú radu o výsledku prerokovania návrhu vlády vo výbore.
Sárközy, Irén, poslankyňa NR SR (2019-06-24):
Ďakujem veľmi pekne. Ja som hrdá na to, že tie návrhy, ktoré predkladáme spolu s kolegami a ktoré možno predkladám aj ja, prechádzajú nielen s podporou koaličných poslancov, ale aj s vašou podporou, s podporou opozičných poslancov. To ma naozaj veľmi teší a možno to je pre mňa garancia toho, že prinášame tu také zákony, ktoré sú veľmi dobre vykonzultované aj s ministerstvami a sú veľmi dobre pripravené. Ja možno teraz ako som sa zamyslela, že ktoré je také, ale my keď sme prišli s tým, že prečo dohody o vykonaní práce pre seniorov sú s odvodmi a pre študentov nie, prišli sme, vy ste to podporili rovnako. Alebo keď sme prišli s mladomanželskými pôžičkami, lebo mladí ľudia naozaj potrebujú, a je to taká veľmi výrazná podpora mladých rodín, to nebola len podpora koaličných poslancov, ale podpora celého pléna. Alebo keď som prišla na poslednej schôdze s federálnymi dôchodkami, s federálnymi dôchodcami, kde naozaj tam bola skrivodlivosť, tiež som prišla ako s poslaneckým návrhom a celé plénum to podporilo. Mojou snahou je naozaj to, že prísť sem s takými návrhmi, ktoré budú mať podporu celého pléna, a dneska je prvé čítanie, druhé čítanie bude v septembri. Priestor na rokovania, samozrejme, stále je. Ďakujem veľmi pekne.
Ďuriš Nicholsonová, Lucia, podpredsedníčka NR SR (2017-09-12):
V rozprave teraz vystúpi pani poslankyňa Zimenová.
Grendel, Gábor, podpredseda NR SR (2022-06-22):
Dávam teraz možnosť prihlásiť sa do rozpravy ústne. Nikto. Vyhlasujem rozpravu za skončenú. Želá si záverečné slovo pani navrhovateľka? Nie. Pán spravodajca? Takisto nie. Prerušujem rokovanie o tomto bode programu. Nasledujúcim bodom je prvé čítanie o návrhu poslankyne Kataríny Hatrákovej na vydanie zákona, ktorým sa mení a dopĺňa zákon č. 61/2015 Z. z. Civilný mimosporový poriadok v znení neskorších predpisov. Návrh zákona má parlamentnú tlač 1052, návrh na jeho pridelenie na prerokovanie výborom je v rozhodnutí č. 1093. Dávam slovo pani poslankyni Kataríne Hatrákovej, aby návrh zákona uviedla. (Rokovanie o návrhu poslankyne Národnej rady Slovenskej republiky Kataríny Hatrákovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov , tlač 1052.)
B. Bugár, podpredseda NR SR: (2006-04-21):
(Hlasovanie.) Prítomných 123 poslancov, za 9, proti 39, zdržalo sa 75 poslancov. Konštatujem, že bod 27 sme neschválili. Nech sa páči. A. Blajsko, poslanec: Bod 47 je s návrhom gestorského výboru schváliť ho.
Sulík, Richard, predseda NR SR (2010-09-09):
Ctené panie poslankyne a páni poslanci, bol som vzadu. (Výkriky v sále: „Hanba!“) Teraz zase čomu hanba je, a za čo zase? Prosím vás pekne, tak páni mali názorové nezhody, to sa stáva, nedošlo k žiadnemu fyzickému kontaktu. Páni si ešte majú trochu čo povedať. A teraz by som vás chcel pekne poprosiť, keby ste si mohli sadnúť, ukončíme rozpravu, máme ešte 4 minúty. A mohli by sme pokračovať hlasovaním? Nech sa páči, pán Paška. Prosím vás, zapnite pánovi Paškovi mikrofón.
Kvorka, Ján, poslanec NR SR (2017-10-12):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
Beblavý, Miroslav, poslanec NR SR (2015-05-19):
Rozmýšľal som dve minúty, čo povedať, ale na niektoré veci sa už nedá nič povedať. Takže nevyužijem toto právo. Ďakujem.
Šofranko, Mária, poslankyňa NR SR (2022-03-24):
Ďakujem za slovo.
Pellegrini, Peter, predseda NR SR (2015-02-05):
Ďakujem. Pán poslanec, chcete položiť doplňujúcu otázku? Nech sa páči.
V. Veteška, podpredseda NR SR: (2004-06-29):
Otváram rozpravu. Písomne som k tomuto bodu programu nedostal žiadne prihlášky. Ústne, prosím, kto sa hlási do tohto bodu programu? Pán poslanec Muňko. Končím možnosť ďalších prihlášok. Pán poslanec Muňko ako jediný vystúpi v rozprave.
P. Prokopovič, minister dopravy, pôšt a telekomunikácií SR: (2002-11-14):
Predpokladám, pán poslanec, že vaša otázka vychádza z informácií v médiách, údajne vraj ministerstvo dopravy alebo priamo minister dopravy ide rušiť 32 tratí. Mrzí ma, že čítate v médiách len informácie tohto zamerania, pretože okrem iného som viackrát v médiách povedal, že nerušíme žiadne trate, že ja som si len vyžiadal zo Železníc Slovenskej republiky špecifikáciu vysoko neefektívnych tratí. O tom, ktoré z nich budú zrušené alebo ináč transformované, rozhodneme na základe toho, či sa uvažuje s nimi ďalej s nákladnou dopravou, alebo sa neuvažuje a ďalšie faktory, ktoré tam sú. Môžem vám garantovať za vládu Slovenskej republiky, že bude vybratý taký spôsob transformácie, ktorý bude prínosom a pozitívny, výhodný pre všetkých občanov Slovenskej republiky. To všeobecne. A za seba vám môžem garantovať, že aj keď niekde v budúcnosti dôjde k zrušeniu trate osobnej dopravy, to vám môžem garantovať, že určite tam bude náhradný spôsob dopravy, a teda dopravná obslužnosť zostane v každom prípade zachovaná. Ďakujem, skončil som, pán predseda.
Danko, Andrej, podpredseda NR SR (2023-12-13):
Poslanec Valášek.
Laurenčík, Milan, podpredseda NR SR (2020-11-24):
Pán poslanec Mazurek bol jediný písomne prihlásený do rozpravy. Teraz sa pýtam, či sa chce niekto prihlásiť do rozpravy ústne. Konštatujem, že nie. Vyhlasujem rozpravu za skončenú. Chce zaujať k rozprave stanovisko navrhovateľ? Nech sa páči, pán podpredseda, máte slovo.
V. Veteška, podpredseda NR SR: (2004-07-06):
Pán minister, želáte si vystúpiť? Nech sa páči.
Šedivcová, Viera, poslankyňa NR SR (2013-10-24):
Pán predsedajúci, dajte teraz, prosím, hlasovať o návrhu pána poslanca Beblavého.
Žiga, Peter, poslanec NR SR (2020-04-22):
Ďakujem pekne. Pán podpredseda parlamentu, pozorne som počúval hlavne tú prvú časť, keď ste povedali, že vyslovenie dôvery je zároveň alebo aj vyslovením nedôvery tejto vláde. Ja chcem len povedať, že patrí medzi elementárnu slušnosť tých, ktorí žiadajú o podporu, o svoju podporu a vyjadrenie dôvery, aby sa nachádzali v rokovacom, rokovacej sále. Musím konštatovať, že jedna tretina členov vlády ani predseda vlády sa nezúčastňuje tohto rokovania. Chcem sa opýtať, čo dôležitejšie majú na práci, ako byť tuná a obhajovať svoje programové vyhlásenie vlády, s ktorým predstúpili pred najvyšší orgán zákonodarnej moci, o ktorého dôveru sa uchádzajú, ako sedieť tuná na zadkoch a vysvetľovať a prezentovať programové vyhlásenie vlády. Povedzte mi, prečo tu nie je päť ministrov a predseda vlády. Ďakujem pekne.
Ferenčák, Ján, poslanec NR SR (2022-05-05):
Ďakujem, pán predsedajúci. Vážené kolegyne, vážení kolegovia, dovoľte, aby som vám predniesol návrh zákona. Národná rada Slovenskej republiky sa uzniesla na tomto zákone: čl. 1 zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona následne, ako je popísané. V § 1 sa za odsek 15 vkladá nový odsek 16, ktorý znie: „(16) Tento zákon sa nevzťahuje na zákazku, ktorej predpokladaná hodnota je nižšia ako 50 000 eur v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako 1 kalendárny rok, pričom predmetom zákazky je dodanie tovaru, ktorým sú potraviny, dodávateľom je prvovýrobca daného tovaru a odberateľom škola zaradená do siete škôl a školských zariadení podľa osobitného predpisu. Zariadenia školského stravovania podľa osobitného predpisu alebo ich zriaďovateľ pokiaľ zadáva zákazku v ich prospech.“ Doterajšie odseky 16 a 17 sa označujú ako odseky 17 a 18. Poznámky pod čiarou k odkazom 25h, 25i znejú: „25h) § 27 ods. 2 zákona č. 245/2018 Z. z. o výchove a vzdelávaní (školský zákon) a o zmene a doplnení niektorých zákonov a 25i) § 139 zákona 245/2018 o výchove a vzdelávaní (školský zákon) a o zmene a doplnení niektorých zákonov.“ Čl. II. Tento zákon nadobúda účinnosť 1. septembra 2022. Pán predsedajúci, skončil som. Požiadal by som o vystúpenie v rozprave. Ďakujem.
Vons, Peter, poslanec NR SR (2023-03-23):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre pôdohospodárstvo a životné prostredie a výboru pre hospodárske záležitosti. Ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 26. apríla 2023 a v gestorskom výbore do 28. apríla 2023.
Valocký, Jozef, poslanec NR SR (2017-02-02):
Vážený pán predsedajúci, v rozprave k návrhu zákona nevystúpil žiadny poslanec. Pán predsedajúci, môžme pristúpiť k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch 1 až 13 spoločne s návrhom gestorského výboru schváliť.
Ďuriš Nicholsonová, Lucia, podpredsedníčka NR SR (2018-06-18):
Jedna faktická poznámka na vaše vystúpenie. Končím možnosť prihlásiť sa. Pán poslanec Pčolinský, nech sa páči.
Pčolinský, Peter, poslanec NR SR (2018-02-07):
Prosím. Ďakujem pekne. Pán kolega, ty si spomínal, že páni poslanci zo SMER-u, ktorí tu vystupujú, nemajú vôbec prehľad o tom, že ako sa žije na východnom Slovensku. Ale už pán Tomáš napríklad spomínal, že vláda mala desiatky výjazdových zasadnutí za tie roky. Naposledy pred rokom a pol, keď mali tour de akčné plány po východnom Slovensku, len realita je taká, že prišli, nasľubovali, napapkali sa a odišli preč, ďalej, do ďalšieho mesta. A realita je taká, že po roku a pol z tých akčných plánov je veľké niečo. Ľudia tam nevideli žiadne peniaze, žiadne pracovné miesta, nič. Hej? To je jedna vec. Ďalšia vec. Ja som, ja som maturoval v roku 2000 a v roku 2005 sme mali stretávku zo strednej školy, prišli sme tam všetci. Super, pokecali sme. V roku 2010 z triedy, kde nás bolo 28, nás prišlo 11, pretože zvyšok bol v zahraničí. A v roku 2015 sa stretávka neuskutočnila, pretože štyrom sa nám nechcelo stretnúť, pretože všetci sú v zahraničí. Môj ročník, moji spolužiaci, drvivá väčšina je v zahraničí a jednoducho utekajú z východného Slovenska preč. To, toto je jednoducho realita, ktorú nemôžte poprieť. A keď si spomeniete na tú časovú os, čo som teraz hovoril, no tak sa bavíme o posledných desiatich rokoch vlády SMER. Ďakujem.
Paška, Pavol, predseda NR SR (2012-09-11):
Odporúčanie je, pán spravodajca?
Laššáková, Ľubica, ministerka kultúry SR (2019-05-16):
Ďakujem veľmi pekne, pán predsedajúci. Ja budem reagovať len na zopár veľmi konkrétnych otázok, lebo cítim potrebu ako odpovedať na ne. Takže začnem od konca. Áno, presne o to ide, aby sa naštartoval proces lepšieho fungovania audiovizuálneho priemyslu. Teraz idem otázky, tak ako som ich registrovala od začiatku. Prečo vlastne sme sa začali zaoberať týmto problémom? Jediná, jedna odpoveď – pritiahnuť súkromné investície. V debatách išlo presne o to, hej. Pritiahnuť súkromníkov, nejakým spôsobom zabezpečiť, aby tých 5-tisíc ľudí, ktorých na Slovensku momentálne v tom filmovom priemysle robí, aby sa opäť mohli naštartovať, aby opäť mohli byť hrdí na to, že napríklad pracujú v audiovizuálnom priemysle. Takže takáto je odpoveď. Pritiahnuť súkromné investície zahraničné. 33 % nie je vystrelených od pása. Hovorili sme o tom, že chceme byť konkurencieschopní. Ak Maďarsko má 30, Poľsko má 30, Česká republika, pani poslankyňa, teraz práve rokuje o tom, že z tých 20 pôjde na 30. Poliaci, Maďari, Česi, Fíni, dokonca Estónci, to sú všetko krajiny, ktoré majú tých 30 %. Ak chceme uspieť v konkurencii, tak vlastne, tak dajme 33. Absolútne logická, pragmatická odpoveď. Zmluva z roku 2017, pani poslankyňa, sa netýkala percent, ale vstupného limitu a ten vlastne išiel z 2 mil. na tých 150-tisíc, o ktorých teraz sme hovorili. Sú to také spojené nádoby. Ja som si tu poznačila, že ako by som odpovedala, no viac filmov, viac práce. To je absolútne logické. Ak vieme, že vo filmovom priemysle teda zamestnaných toľko... (Prerušenie vystúpenia predsedajúcim.)
Vašečka, Richard, poslanec NR SR (2012-12-13):
Ďakujem, pán predseda, za slovo. Ja by som chcel zdôrazniť tú vec z Martinovho vystúpenia, kde hovoril o tom, že naozaj všetka česť našim učiteľom, že odvádzajú mnoho práce, ktorá nie je nejakým spôsobom hodnotiteľná, možno aj preto, že chýbajú nejaké také tie modely, ktorými by to bolo možné ohodnotiť, ale napriek tomu, pretože im záleží na tých deťoch, tak to robia. Nie preto, že je minister ten alebo tamten, ale záleží im na tých deťoch a možno je to aj tým, že je iné, keď rozprávajú o školstve ľudia, ktorí pracujú s deťmi či už na základných školách, alebo na stredných, prípadne v tých materských, a niekto iný, keď len z nejakej možno akademickej pôdy hovorí o školstve. Takže som veľmi rád, že tento hlas zaznel. Ďakujem.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 147, za 79, proti 12, zdržalo sa 56. Konštatujem, že sme schválili vládny návrh novely zákona č. 321/2002 o ozbrojených silách. Teraz prosím predsedu výboru pre zdravotníctvo poslanca Štefana Zelníka, aby uviedol hlasovanie o bode 12 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, tlač 1325. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1325.)
J. Slota, poslanec: (2007-03-27):
Chcem zdôrazniť jedno, že kde sú kosovskí Albánci, hej, a akí boli oni skutočne v tej blízkej minulosti. Zoberme si 2. svetovú vojnu, keď kosovská provincia bola pod záštitou Talianska premenovaná vtedajším Albánskom na Veľké Albánsko. Neviem, ktorí z vás poznajú túto históriu. V priebehu týchto rokov boli postavené dve divízie z Albáncov SS-Wafen a SS-Kandenberg, ktorí skutočne pôsobili v západnej Európe, ktorí robili zverstvá také, že boli z toho užasnutí aj priamo esesáci Nemci a Rakúšania. Také zvieratá to boli. A povraždili 60-tisíc Srbov civilov. Tak aby sme si naliali čistého vína aj v tomto smere, aká ľudskosť je na strane kosovských Albáncov. A chcem zdôrazniť jedno, že to, čo... (Prerušenie vystúpenia časomierou.)
Kollár, Boris, predseda NR SR (2021-09-28):
Nech sa páči, pokojne aj dve hodiny. (Povedané so smiechom.)
Dvořák, Oskar, poslanec NR SR (2024-01-10):
Ďakujem veľmi pekne za slovo. Ja ďakujem kolegovi Hargašovi, že rozprával o dôležitosti medzirezortného pripomienkového konania, pretože očividne, vládna koalícia, je mi ľúto, že minister, samotný Susko, minister spravodlivosti, nerozumie dôležitosti tohto procesu a vyjadruje sa v médiách, že, že však diskusia prebehla v kolégiu ministra, teda vo vnútri, že naše nejaké MPK, nejaká diskusia, lebo to tu naťahujeme už dostatočne dlho, že však čo sa teda deje, však tá diskusia prebieha. Ale ja teda som pôsobil na ministerstve zdravotníctva ako generálny riaditeľ a viem, poznám veľmi dobre tú dôležitosť toho medzirezortného pripomienkového konania, robilo mi to veľakrát vrásky a myslím si, že som oproti tomu aj viac oplešatel, čo som si tam musel zažiť, a aj samotné vnútorné pripomienkové konanie. To sa nedá nahradiť takouto parlamentnou diskusiou. Vy dáte normálne tento zákon do nejakého, tak ja to teda vysvetlím, lebo očividne to tu niektorí nechápu asi, keď sa odvolávajú na túto diskusiu, vy dáte nejaký návrh do pripomienkovacieho konania, kde množstvo subjektov verejnosti, ale aj kolegov z ministerstiev, z vnútra z ministerstva sa vám vedia vyjadriť a vedia vám nájsť chyby, vedia vám povedať lepšie návrhy. V tom samotnom medzirezortnom pripomienkovom konaní vy potom rozdeľujete obyčajné, zásadné pripomienky. K tým zásadným musíte napríklad robiť rozporové konania, to znamená, že, že, to znamená, že, to znamená, že musíte si, musíte si (rečníka ruší hlasná komunikácia dvoch v jeho blízkosti sa nachádzajúcich poslancov) normálne sadnúť s tými rozporujúcimi subjektmi, vysvetliť im, prečo teda súhlasíte, alebo nesúhlasíte, napíšete to do SlovLexu, do takého portálu, ktorý tu máme, tam to vyhodnotenie nastane, pri obyčajných pripomienkach rovnako musíte tiež vyhodnotiť tento proces, musíte tam, musíte tam teda napísať, či súhlasíte-nesúhlasíte, prečo nesúhlasíte. A keď tento proces dokáže niekto prirovnávať k tomu, že však tu prebieha parlamentná diskusia, no tak je úplne mimo, nechápe ten proces. Pretože my tu nedostávame diskusiu, my tu nedostávame vyhodnotenie tých našich návrhov. Čiže prosím, nepri... nepri... (Prerušenie vystúpenia časomerom.)
Pellegrini, Peter, predseda NR SR (2023-12-14):
Pani poslankyňa Hanuliaková.
Liba, Peter, poslanec NR SR (2023-03-22):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 26. apríla 2023 a v gestorskom výbore do 28. apríla 2023.
Jurinová, Erika, podpredsedníčka NR SR (2012-11-30):
Ďakujem veľmi pekne. Ďakujem, pán poslanec, za vaše slová. Ale tuná sa stáva pravidlom, že buď páni poslanci nepočúvajú dostatočne, alebo nechcú počúvať, neviem. Ale znova ste si vytrhli niečo, čo som vôbec nepovedala. Ja som nekritizovala, že prijímajú takýto pozmeňovák alebo že sa to páči vašim poslancom. Povedala som, že ak prijmete takýto pozmeňovák, prečo sa nezamýšľate aj nad inou skupinou ľudí, ktorá takisto pracuje vlastne za naše dane alebo prispievajú svojimi daňami na tú činnosť? Prečo neuvažujeme naozaj aj v SMER-e pomôcť MVO-čkám, ktoré žijú teraz z 2 %, aby ich príjmy neboli zdaňované? To bolo možnože len také navodenie paralely. To, že minulá vláda urobila chybné rozhodnutia, to pripúšťam, ale v každom prípade si myslím a som o tom presvedčená, že týmto zákonom dôjde k takým škodám, ktoré neviem, za aký dlhý čas bude zase schopná republika dať naspäť. Ďakujem.
Laššáková, Jana, podpredsedníčka NR SR (2014-10-15):
Prezentujme sa a hlasujeme. (Hlasovanie.) Prítomných 132 poslancov, za návrh 76, proti 2, zdržalo sa 53 poslancov, 1 poslanec nehlasoval. Konštatujem, že sme postúpili návrh do tretieho čítania . Otváram rozpravu. Nikto sa nehlási do rozpravy. Uzatváram rozpravu. Poprosím, pán spravodajca, záverečné hlasovanie.
Šefčík, Marek, poslanec NR SR (2023-06-22):
... ja už skončím. Viete, ako sa vyjadril kedysi Haščák? Odcitujem: Volič je hovno. Nevie absolútne nič. Ešte raz. Volič je hovno. Toto som odcitoval, to povedal šéf Penty Haščák. A takáto istá je aj ona. Volič je pre ňu hovno! Ona pracuje pre koho? Pre Pentu, pre Haščáka. Dvojnásobný zisk im dajme. A už, pán predsedajúci, skončím, posledné dve vety. Ľudia, skontrolujte si, čo vám hádžu do schránok, čítajte to a premýšľajte nad tým. Prečo majú v Plus 1 deň, v Plus 7 dní, v penťáckych médiách takúto obrovskú reklamu zadarmo? Prečo ju majú? Čo budú za to chcieť po voľbách? Ďakujem pekne.
Mazurek, Milan, poslanec NR SR (2020-09-22):
Ďakujem pekne kolegom, ktorí súhlasili a doplnili moje pre... moje vystúpenie. Pán poslanec Žiak, ako skúste nabudúce trošku triezvejšie s tými nezmyslami. Neodpovedali ste mi na tú otázku, na ktorú som sa pýtal predkladateľov, neodpovedal mi na ňu prakticky nikto. A, pán poslanec Šefčík, vy si vážite Jána Vojtaššáka, ja taktiež. Proste to je obrovská osobnosť našich dejín. Lenže vy hovoríte presne to, čo som povedal ja v rozprave. V tom zákone to nie je vyprecizované. Keby ste to schválili tak, ako to teraz navrhujete, tak ak si ja postavím bustu Jána Vojtaššáka na dvore, tak po mňa príde gestapo s nejakým Benčíkom alebo proste s nejakým Dostálom, lebo je to proste v rozpore s tým zákonom. Je zákaz proste oslavovať alebo vytvárať pamiatky a symboly propagujúce, obhajujúce predstaviteľov režimu tzv. vojnovej Slovenskej republiky. A to nepochybne Ján Vojtaššák je. A na toto som vás upozorňoval. Vy stále prídete s nezmyselnou všeobecnou frázovitou hlúposťou a potom zistíte, aha, my sme urobili chybu. A musí vás na to upozorňovať opozícia v rozprave. Veď preberte aspoň raz, keď už takéto veci chcete urobiť, stačí jednoduché vyhlásenie, jednoduché uznesenie, jednoduchá zmena zákona, že dobre, vy potrebujete veľmi silno odsúdiť komunistický režim, komunistickú ideológiu a tak ďalej, ale prestaňte už ľudí stíhať za názor. Ja si vážim slobodu slova, ja budem za slobodu slova bojovať. Ja taktiež nesúhlasím s komunistickou ideológiou, ale dokiaľ ešte chcete ísť, ako veľmi ešte chcete zoškrtiť tú slobodu slova? Zase ten príklad, Spojené štáty americké, voči ktorým sa tu všetci staviate ako k najväčšej modle, veď tam je úplná sloboda slova. A čo je na tom zlé? Veď spoločnosť má samoregulačný efekt. Ona sama vytesňuje takéto prejavy extrémizmu a tie nemajú šancu v spoločnosti uspieť, pretože sa otvorene demaskujú. Veď keby sme to zaviedli aj tu, tak máte vybavené. O to presne ide, že jednoducho my potrebujeme zaviesť absolútnu slobodu slova, a nie tu takto ju zoškrcovať.
Pellegrini, Peter, predseda NR SR (2015-11-26):
Pán poslanec? (Poslanec A. Hlina nereaguje na výzvu predsedajúceho.) Aby sme sa neoberali navzájom o čas, aj ostatných kolegov, prerušujem tento bod a navrhujem, aby sme pokračovali v interpeláciách budúci štvrtok po hodine otázok. Je súhlas s takýmto postupom, aby sa mohli dostaviť členovia vlády, ktorí nemajú... (Protirečivé reakcie z pléna.) Dobre. Prerušujem vás, keďže Národná rada momentálne nemôže hlasovať, o 17.00. hodine pri hlasovaní budeme rokovať o tomto mojom návrhu. Dovtedy vyhlasujem prestávku, nakoľko nemôžme pokračovať v rokovaní. (Prerušenie rokovania o 16.10 hodine.) (Pokračovanie rokovania o 17.00 hodine.)
Šipoš, Michal, poslanec NR SR (2020-09-22):
Pán predsedajúci, sme v treťom čítaní, otvorte, prosím, rozpravu.
Laurenčík, Milan, podpredseda NR SR (2020-07-24):
Ďakujem. Na vaše vystúpenie evidujem šesť faktických poznámok. Nech sa páči, pán poslanec Marián Saloň.
Hlina, Alojz, poslanec NR SR (2015-12-08):
Za tých pár sekúnd neviem, či to stihnem. (Smiech v sále.) Pán minister, pán minister, hasiči robia dvadsaťštvorky, platíte im iba šestnásť. Tých osem hodín spia za 80 centov na hodinu, prosím vás. To je celý fakt. (Reakcia ministra vnútra.) Kto iný ešte spí za 80 centov za hodinu? Tí chlapi chcú späť doma. Oni nechcú spať na tej vašej novej posteli. To je presne ten problém. Len to nepoviete, lebo s tým sa nedá chváliť. (Reakcia ministra vnútra. Prerušenie vystúpenia časomerom.)
P. Hrušovský, podpredseda NR SR: (2001-09-20):
(Hlasovanie.) Prítomných 136, za 55, proti 65, zdržalo sa 12, nehlasovali 4. Páni poslanci, vyhlasujem toto hlasovanie za neplatné.
Viskupič, Marián, poslanec NR SR (2021-03-30):
Ďakujem pekne za slovo. Vážený pán predsedajúci, vážený pán podpredseda vlády, milé kolegynky, kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh zákona bol doručený poslancom s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 25. schôdze Národnej rady. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet a takisto Ústavnoprávny výbor NR SR. Za gestorský výbor navrhujem Výbor NR SR pre financie a rozpočet, zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Pellegrini, Peter, predseda NR SR (2015-11-24):
Prezentujme sa a hlasujme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 136 poslancov, za hlasovalo 132 poslancov, zdržali sa 3 poslanci, nehlasoval 1. Konštatujem, že sme schválili návrh novely zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení nálezu Ústavného súdu Slovenskej republiky č. 239/2014 Z. z. Pristúpime k hlasovaniu o bode 84 schváleného programu, ktorým je druhé čítanie o návrhu skupiny poslancov Národnej rady Slovenskej republiky na vydanie zákona o Fonde na podporu kultúry národnostných menšín (tlač 1760). Pán poslanec Mikloško uvedie hlasovanie o tomto návrhu.
Kučerová, Viera, poslankyňa NR SR (2014-10-21):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Ľ. Mušková, poslankyňa: (2002-04-04):
Vzdala som sa spravodajcovania, pretože sa mi, slušne povedané, obracia žalúdok z toho, čo sa deje s Fondom detí a mládeže. A myslím si, že ani jeden výbor by nemal dať stanovisko, pokiaľ nemá stanovisko vlády. A takisto vieme všetci veľmi dobre, že vo Fonde detí a mládeže zostali úplne zbytky tohto majetku, ktorý, samozrejme, nemôže uspokojiť veriteľov. Ale ja sa chcem spýtať, prečo teda výbor nechcel vypočuť stanovisko vlády, naviac keď tuná hrdo pán Kugla vystupuje s tým, že je vlastne likvidátor Fondu detí a mládeže, na ktorý skutočne už Národná rada a žiaden kontrolný orgán nebude môcť dozrieť, čo sa tam deje. Zbytočne hovoríme, že majú nejaké vzájomné kontrolné mechanizmy vypracované. Je tam dvojjediná skupina, ktorá si rozumie. A vieme, prečo aj vlastne ministerstvo školstva zlikvidovalo jednu zo strešných mládežníckych organizácií radám, pretože tá kontrola by mohla byť skutočne širšia. Ministrovi však stačí tá skupinu ľudí, ktorá je mu oddaná.
Grendel, Gábor, podpredseda NR SR (2022-04-29):
V rozprave o chvíľočku vystúpi pán poslanec Takáč, ale poprosím vás o zhovievavosť a dvojminútovú... (Reakcie z pléna.) Päť? Nech sa páči, takže na päť minút prerušujem schôdzu. (Prestávka.)
P. Hrušovský, predseda NR SR: (2005-12-14):
(Hlasovanie.) 138 prítomných, 82 za, 30 proti, 26 sa zdržalo. Návrh sme schválili. (Šum v sále.) Páni poslanci, budeme pokračovať v hlasovaní o vládnom návrhu zákona o ozbrojených silách Slovenskej republiky a o zmene a doplnení zákona o civilnom letectve. Prosím pána poslanca Šimka, povereného spravodajcu výborom pre obranu a bezpečnosť, aby predložil Národnej rade návrhy hlasovaní k predloženému návrhu vlády. Nech sa páči, pán poslanec.
Zmajkovičová, Renáta, podpredsedníčka NR SR (2013-09-24):
Pán spravodajca, chcete záverečné slovo k rozprave? Nie. Prerušujem rokovanie o tomto bode programu. Pokračujeme prvým čítaním o návrhu poslanca Ľudovíta Kaníka na vydanie zákona, ktorým sa mení a dopĺňa zákon č. 372/1990 Zb. o priestupkoch v znení neskorších predpisov a zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Návrh zákona je uverejnený ako tlač 670, návrh na jeho pridelenie na prerokovanie výborom je v rozhodnutí č. 647. Dávam slovo poslancovi Ľudovítovi Kaníkovi, aby návrh zákona uviedol. Nech sa páči. [Rokovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 372/1990 Zb. o priestupkoch v znení neskorších predpisov a zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov , tlač 670.]
Laššáková, Jana, podpredsedníčka NR SR (2014-02-04):
Na vystúpenie pána poslanca s faktickými poznámkami traja páni poslanci, pán poslanec Martvoň, Zajac a Mikloško. Končím možnosť prihlásiť sa s faktickými poznámkami. Nech sa páči, pán poslanec Martvoň.